Alsira
Alsira (isp. Alcira, kat. Alzira) – miestas pietryčių Ispanijoje, Valensijos autonominiame regione, 43 km į pietus nuo Valensijos, Chukaro žemupio dešiniajame krante. Pro miestą eina Valensijos-Alikantės geležinkelis. Statybinių medžiagų gamybos, tekstilės, maisto (ledų gamybos) pramonė. Apylinkėse plyti vaismedžių plantacijos. Yra arabų laikų miesto siena, XVI a. gotikinė klasicistinė rotušė, XV a. La Murtos vienuolynas, keletas kitų viduramžių pastatų, bažnyčių.